stanford-oval/wikipedia huggingface dataset:
Korkorahasto

Korkorahasto on rahasto, joka sijoittaa varansa korkoa tuottaviin arvopapereihin. Riskitasoltaan korkorahastot ovat erilaisia: pienemmän riskin korkorahastot ovat riskitasoltaan lähestulkoon pankkitalletukseen verrattavia, mutta tarjolla on myös korkeamman riskin korkorahastoja.
Lyhyen koron rahastot ja rahamarkkinarahastot

Lyhyen koron rahaston korkoriski on keskimäärin alle 12 kuukautta. Käytännössä korkoriski on kuitenkin lähellä kolmea kuukautta. Useimmat sijoitukset ovat vaihtuvakorkoisia, ja siksi sijoitusten laina-aika voi olla jopa useita vuosia. Korkoriskin mittaamiseen käytetään yleensä duraatiota.
Korkotason muutokset vaikuttavat rahaston tuottoon. Yleisesti korkotason nousu pudottaa rahaston arvoa. Mitä suurempi korkoriski on, sitä herkempi sijoitus on korkotason muutoksille. Lyhyen koron rahastojen korkoriski on kuitenkin niin alhainen, että korkotason tulisi nousta jyrkästi lyhyessä ajassa, jotta niiden arvo putoaisi. Lyhyen koron rahastoista on siis käytännössä odotettavissa markkinakoron suuruista tuottoa vähennettynä kuluilla.
Tärkeä rahaston arvoon vaikuttava asia on myös luottoriski. Rahaston säännöissä mainitaan minkälaisiin arvopapereihin rahasto saa sijoittaa. Korkeamman luottoriskin arvopapereista on odotettavissa normaalioloissa korkeampaa tuottoa, mutta myös niiden riski on korkeampi. Finanssikriisin vaikutuksesta riskipreemiot kasvoivat voimakkaasti. Tällöin korkeamman riskin vaihtuvakorkoisten arvopaperien hinnat putosivat, koska sijoittajat vaativat niistä suurempaa tuottoa. Tämän seurauksena monet suomalaiset, turvallisina markkinoidut lyhyen koron rahastot putosivat voimakkaasti. Osaselityksenä riskipitoisten arvopaperien suosimiseen on korkea hallinnointipalkkio: useat rahastot ottivat lisäriskiä pärjätäkseen pienempiä kuluja veloittaville kilpailijoilleen.
Lyhyen koron rahastojen sijoituskohteina ovat yleensä määräaikaiset talletukset, kuntien ja valtioiden sekä yritysten liikkeeseen laskemat joukkolainat.
Rahamarkkinarahastot sijoittavat laina-ajaltaan enintään 12 kuukauden mittaisiin arvopapereihin. Muilta ominaisuuksiltaan ne ovat lyhyen koron rahastojen kaltaisia. Rahamarkkinarahastot voivat sijoittaa esim. määräaikaistalletuksiin tai enintään vuoden pituisiin sijoitustodistuksiin.
Pitkän koron rahastot

Pitkän koron rahastojen duraatio on yleensä useita vuosia. Pitkän koron rahastojen voidaan odottaa tuottavan pitkällä tähtäimellä rahamarkkinarahastoa paremmin. Näissä siis markkinakorkojen vaihtelulla on suuri merkitys.
Tuotto-odotus on pitkällä aikavälillä 5-6 %.[lähde? ]
High Yield -rahastot

High Yield -rahastot (tunnetaan myös nimellä roskalainat, engl. junk bond) ovat korkean riskin korkorahastoja. Korrelaatio osakemarkkinoihin on korkea. Luottoluokitukseltaan nämä lainat ovat korkeintaan BB+ -tasoa Standard & Poor's -luokittelijalla. Mitä alhaisempi luokitus, sitä suurempi riski yhtiöllä on joutua rahoitusvaikeuksiin ja sitä enemmän se joutuu maksamaan korkoa lainoistaan.
Vuoden 2008 finanssikriisin seurauksena useiden High Yield -lainojen markkinat olivat lähes täysin pysähtyneet. Pelko yhtiöiden joutumisesta rahoitusvaikeuksiin laski lainojen markkina-arvoa rajusti. Vielä talvella 2009 rullaava tuotto eli yield oli useilla lainoilla yli 20 prosenttia. Yksittäisten lainojen tuotto saattoi olla yli 30 % vuositasolla. Tämä kuitenkin edellyttää, että yhtiö kykenee suoriutumaan velvoitteistaan.
Sijoittaminen High Yield -markkinoille on helppoa. Kaikki suurimmat suomalaiset pankit välittävät omia High Yield -rahastojaan. Etenkin USA:n pörsseissä on tarjolla monia High Yield ETF:iä, jotka ovat hallinnointipalkkioltaan suomalaisten pankkien rahastoja halvempia. Näitä ETF:iä voi ostaa helposti suomalaisen välittäjän kautta.
Korkosijoitusten luottoriski

Korkorahaston säännöissä on määritelty, millaisiin kohteisiin rahaston varoja voidaan sijoittaa. Rahasto voi sijoittaa vain säännöissä määriteltyjen luottoluokitusten arvopapereihin. Paras luottoluokitus on AAA (Standard & Poor's). Eri luottoluokittelijoiden (kuten Standard & Poor's, Moody's ja Fitch) luokituksia eli reittauksia ei voi verrata keskenään, sillä niillä on eri määritelmät.
Yleensä pitkän koron rahaston sijoituskohteiden on oltavat vähintään ns. "investment grade" -tasoa (BBB- -luokitus). Sitä heikommin luokiteltuihin ja siten riskipitoisempiin lainoihin sijoittavaa rahastoa kutsutaan high yield -rahastoksi. Mitä heikompi lainan ottajan luottoluokitus on, sitä suurempana pidetään maksuvaikeuksiin joutumisen riskiä. Vakavaraisten kuntien ja valtioiden joukkovelkakirjoissa pääoman ja kertyneiden korkojen menettämisen mahdollisuus on hyvin pieni.
Rahastojen riskitasot

Korkorahastoista vakaimman tuoton voi olettaa saavansa rahamarkkinarahastosta tai lyhyen koron rahastosta, joka sijoittaa varansa valtion ja kuntien joukkolainoihin sekä vakavaraisiin pankkeihin tehtyihin talletuksiin. Rahamarkkinarahastosta ja lyhyen koron rahastoista puhutaan joskus ristiin. Todellisuudessa ne ovat kaksi vaihtoehtoista tapaa sijoittaa lyhyisiin korkoihin (ks. yllä).
Pitkän koron rahastot, jotka yleisimmin sijoittavat euroalueen obligaatioihin, ovat parhaimmillaan korkotason laskiessa. Vuonna 2008 obligaatiorahastoista sai jopa yli 10 %:n vuosituoton. Matalan tai nousevan korkotason aikaan (kesä 2009) ne eivät ole tuottoisia.
Enemmän riskiä haluavalle sopivia kohteita voivat myös olla yrityslainoihin sijoittavat rahastot tai kehittyvien maiden valtioiden joukkolainoihin sijoittavat rahastot.
Aiheesta muualla

Evli Pankin korkorahastot[vanhentunut linkki]
FIM korkorahastot
Kooptaatio

Kooptaatio (lat. cooptatio), myös kooptointi tai kooptio on täydennysvaali, lisävalinta, valinta jäseneksi nykyisten jäsenten päätöksellä.
On käytössä poliittisissa, kirkollisissa ja yhteiskunnallisissa yhteisöissä ja erikoisen laajasti liike-elämässä.
Esimerkkejä kooption erilaista muodoista:
Rooman senaatin senaattorien valinta
Korkeakoulujen opettajat oman fakulteettinsa jäseninä
Vapaamuurarien loosien jäsenyys
Rotarijärjestön, Kiwanis-järjestön, Lionsklubin jäsenyys
Punaisen Ristin kansainvälisen komitean jäsenyys (IKRK)
Säätiöiden hallituksen jäsenyys
Académie Française´n jäsenyys
Kansainvälisen olympiakomitean jäsenyys
Epädemokraattisuutensa vuoksi kooptointi ei sovi edustuksellisen hallinnon valintatavaksi.
Mieletön rakkaus (vuoden 1947 elokuva)

| Mieletön rakkaus> Possessed |
| --- | --- |

Ohjaaja:  Curtis Bernhardt
Käsikirjoittaja:   Silvia Richards  Ranald MacDougall 
Tarina:  Rita Weiman
Tuottaja:  Jerry Wald
Säveltäjä:  Franz Waxman
Kuvaaja:  Joseph A. Valentine (käännä suomeksi)
Leikkaaja:  Rudi Fehr
Tuotantosuunnittelija:  Anton Grot
Pukusuunnittelija:  Adrian
Pääosat:   Joan Crawford  Van Heflin  Raymond Massey 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   26. heinäkuuta 1947 (US)  23. tammikuuta 1948 (FI) 
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elokuvassa näkyi Joan Crawfordin perfektionismi. Hän otti perusteellisesti selvää hahmonsa mielisairaudesta ja työskenteli elokuvan aikana läheisesti mielisairaiden ja näiden psykiatrien kanssa.
Mieletön rakkaus (engl. Possessed) on Curtis Bernhardtin ohjaama yhdysvaltalainen dramaattinen trilleri/film noir -elokuva vuodelta 1947, jonka päärooleissa esiintyvät Joan Crawford, Van Heflin ja Raymond Massey. Mieletön rakkaus on mustavalkoinen ja on noin 108 minuutin mittainen. Elokuvan tuotti Warner Bros. -yhtiö. Mieletön rakkaus sai ensi-iltansa Yhdysvalloissa heinäkuussa 1947, ja Suomessa tammikuussa 1948.
Crawford sai elokuvasta parhaan naispääosan Oscar-ehdokkuuden, muttei voittanut palkintoa. Elokuva perustuu Rita Weimanin kirjoittamaan tarinaan One Man's Secret!
Juoni

Elokuva kertoo Crawfordin esittämästä mielisairaasta naisesta, sairaanhoitaja Louise Howellista ja tämän pakkomielteestä David-nimiseen mieheen (Heflin). Louise Howell on rikkaan invalidin Dean Grahamin (Massey) kotihoitaja, joka tapailee tämän naapuria, itsekästä mekaanikkoa Davidia. Louise on hyvin omistushaluinen, mitä David ei voi sietää ja jättää tästä syystä naisen.
Mysteeristen tapahtumien seurauksena Dean Grahamin vaimo hukkuu läheiseen järveen Louisen ollessa tapahtuman aikaan tämän seurassa. Kuolema todetaan onnettomuudeksi, vaikka Carol-tytär (Brooks) epäileekin Louisella olleen jotakin tekemistä asian kanssa. Louisesta kiinnostunut Dean käyttää tilaisuuden hyväkseen ja kosii naista, joka suostuu vaikka yhä rakastaa Davidia. 
David puolestaan alkaa liehitellä Carolia. Sen seurauksena Louisen mielenterveys alkaa horjua ja hän alkaa kuvitella asioita.
Näyttelijät

| 0 | 1 | 2 |
| --- | --- | --- |
|  Joan Crawford  | … |  Louise Howell    |
|  Van Heflin  | … |  David Sutton   |
|  Raymond Massey  | … |  Dean Graham    |
|  Geraldine Brooks  | … |  Carol Graham   |
|  Griff Barnett  | … |  kuolemansyyntutkija   |
|  Monte Blue  | … |  Norris – järvitalon hoitaja   |
|  Jakob Gimpel  | … |  Walter Sveldon – pianisti    |
|  Lisa Golm  | … |  Elsie – Grahamin palvelustyttö DC:ssä   |
|  Douglas Kennedy  | … |  piirisyyttäjä, kuolemansyyn selvittämislautakuntassa   |
|  Rory Mallinson  | … |  kuolemansyyntutkija avustaja   |
|  Don McGuire  | … |  tohtori Craig – tohtori Willardin avustaja    |
|  Peter Miles  | … |  Wynn Graham   |
|  Moroni Olsen  | … |  tohtori Ames – rouva Smithin psykiatri   |
|  John Ridgely  | … |  Hukkumistutkijoitten päällikkö   |
|  Stanley Ridges  | … |  tohtori Willard    |
|  Erskine Sanford  | … |  tohtori Sherman – Grahamin lääkäri kuolemansyyn selvittämislautakuntassa   |
|  Isabel Withers  | … |  Rosen-hoitaja   |
|  Clifton Young  | … |  työharjoittelija   |
Aiheesta muualla

Mieletön rakkaus Internet Movie Databasessa (englanniksi)
Mieletön rakkaus Elonet.
Possessed.  Turner Classic Movies – TCM. Arkistoitu 28.12.2021. Viitattu 11.6.2022. (englanniksi)
Krystallomantia

John William Waterhouse, Kristallipallo, 1902.
Krystallomantia tarkoittaa tulevaisuuden tai muiden salattujen asioiden katsomista kristallipallon tai muiden heijastavien tai läpikuultavien välineiden kuten kristallin, kivien, lasin, peilin, Clauden peilin, veden, tulen tai savun avulla. Nimen loppuosa "mantia" tulee kreikan sanasta "manteia", joka tarkoittaa ennustusta.
Krystallomantiaa on käytetty useissa kulttuureissa tarkoituksena selvittää menneisyyden, nykyisyyden tai tulevaisuuden tapahtumia. Kulttuurista ja käytetystä välineestä riippuen vastauksen on katsottu tulevan joko jumalalta, hengiltä, paholaiselta tai alitajunnasta. Druidit olivat eräitä varhaisimpia krystallomantian harjoittajia. Myöhemmin krystallomantiaa ovat käyttäneet muun muassa Nostradamus ja John Dee.
Aiheesta muualla > Englanniksi

Psychomanteum
A Symbolic Representation of the Universe: Derived by Doctor John Dee Through the Scrying of Sir Edward Kelly  ~Aleister Crowley, Adrian Axwirthy
Crystal Gazing: Study in the History, Distribution, Theory and Practice of Scrying  ~Theodore Besterman
Scrying for Beginners: Tapping into the Supersensory Powers of Your Subconscious  ~Donald Tyson
Crystal Gazing: Its History and Practice with a Discussion on the Evidence for Telepathic Scrying ~Northcote W. Thomas
Andrew Lang, Crystal visions, savage and civilised (Arkistoitu – Internet Archive), The Making of Religion, Chapter V, Longmans, Green, and C°, London, New York and Bombay, 1900, pp. 83-104.
http://www.themystica.com/mystica/articles/c/captromancy_or_enoptromancy.html
http://www.agnosticwitch.catcara.com/divindex-part1.htm (Arkistoitu – Internet Archive)
Armand Delatte, La catoptromancie grecque et ses dérivés (1932)
Hydromancy
Scrying and Divination Methods
Andrew Lang, Crystal visions, savage and civilised (Arkistoitu – Internet Archive), The Making of Religion, Chapter V, Longmans, Green, and C°, London, New York and Bombay, 1900, pp. 83-104.
http://skepdic.com/scrying.html
Kuntalaisten Talo

Kuntalaisten Talo on vuonna 2019 lakkautetun Valtimon kunnan kunnantalo kirkonkylällä, Pohjois-Karjalassa. Rakennus on valmistunut 1988, ja sen on suunnitellut arkkitehti Olavi Noronen. Se on arkkitehtuuriltaan nykyaikainen, erikoinen ja se on valtimolaisittain ollut aikoinaan merkittävä rakennushanke. Rakennuksessa on muun muassa noin 50 nurkkaa. Sen pinta-ala on 3 242 m² ja tilavuus 11 190 m³.
Vuonna 2019 päätettiin, että Valtimon kirjasto on muuttaa rakennukseen.
Kuntalaisten Talossa toimii kirjaston ja asiakaspalvelupisteen lisäksi Niksulan päiväkoti sekä esikoulu.
Aiheesta muualla

Valtimon kunnan sivut
Kuningas – DVD

| Kuningas – DVD Kilpi |
| --- | --- | --- |

DVD-julkaisun tiedot
 Julkaistu: 2007
 Tyylilaji: rock
muut julkaisut
|   | Kuningas – DVD  |   |
Kuningas – DVD on Kilpi vuonna 2007 julkaisema DVD.
DVD:n sisältö

Laske Kuolleet Ja Rukoile
Nerokasta Ikävää
Kenen Joukoissa Seisot
Ihminen
Savuna Ilmaan
Lihaa Ja Verta
Katharsis
Kahdeksas Ihme
Varjoista Valoihin
Tähtien Lapset
Villin Vaaran Kosto
Pahalle Et Käännä Selkää
Kaaoksen Kuningas
Sielut Iskee Tulta
Lisämateriaali:
Dokumentti: Kilpi – Totuus On karua ihmeellisempää
Savuna Ilmaan 2007 – video
Aiheesta muualla

Kuningas – DVD discogs.com -sivustolla
Melbu

| Melbu |
| --- | --- |
 Melbu
 Koordinaatit: 68°30′08″N, 14°47′58″E 
Valtio:  Norja
Lääni:  Nordland
Pinta-ala:  
 – Kokonaispinta-ala:  1,73 km²
Väkiluku (2013):  2 207
Infobox OKVirheellinen NIMI-arvo: 
Melbu on kylä Hadselin kunnassa Nordlandin läänissä Norjan pohjoisosassa. Melbu on Stokmarknesin ohella toinen Hadselin taajamista. Kylän asukasluku oli 2 207 vuonna 2013. Paikallinen väestö saa elantonsa pääasiallisesti kalastuselinkeinosta. Myös matkailu lauttasatamineen vilkastuttaa kylää huomattavasti. Kylässä on hotelli, useita ravintoloita ja elintarvikekauppoja.
Liikenneyhteydet

Eurooppatie E10 Ruotsin Luulajasta Lofoottien Å:n kylään kulki aiemmin Melbun kautta. Vuoden 2007 loppuun asti E10:tä käyttävien täytyi ylittää Melbun ja Austvågøyn saarella sijaitsevan Fiskebølin välinen salmi autolautalla. Tämän jälkeen uusi tieyhteys tunneleineen valmistui Hinnøyan saarelta Lofooteille ja E10 ohjattiin kulkemaan ohi Melbun. Autolauttayhteys Melbun ja Fiskebølin välillä toimii edelleen.
Lähin lentokenttä sijaitsee 25 kilometrin etäisyydellä Stokmarknesissa.
Melbun lauttasatama jonka kautta tie E10 aiemmin kulki.
Talvista Melbun kylää. Kuvassa näkyy Melbun lauttasatama ja vastarannalla häämöttää Lofoottien Fiskebøl.
Aiheesta muualla

Kuvia tai muita tiedostoja aiheesta Melbu Wikimedia Commonsissa
Melcher Melchers

Henrik Melcher Melchers (alun perin Svensson; 30. toukokuuta 1882 Tukholma – 9. huhtikuuta 1961 Tukholma) oli ruotsalainen säveltäjä.
Elämä ja ura

Melchers sävelsi jo nuoruusiällä lauluja. Hän pääsi Tukholman kuninkaalliseen musiikkikorkeakouluun suoritettuaan koulunsa 14-vuotiaana. Hän valmistui oppiarvolla musiikkipedagogiikassa vuonna 1903. Melchers työskenteli viulistina teatterien orkestereissa Tukholmassa sekä alttoviulistina Konsertföreningenissä (Tukholman kuninkaallisen filharmonisen orkesterin edeltäjä) ja Kungliga Hovkapelletissa. Samanaikaisesti hän opiskeli sävellystä Johan Lindegrenin johdolla. Vuonna 1905 Melchers matkusti Pariisiin opiskelemaan kuvanveistoa ja musiikkia. Hän vietti siellä aikaa Place des Invalides'n taiteilijakoloniassa. Tänä aikana hän ystävystyi maanmiestensä Charles Hägerstrandin ja Hans Ekegårdhin kanssa. Melchersin ystäväpiiriin Pariisissa kuuluivat myös Albert Engström ja Gustaf Hellström. Melchers elätti itsensä näinä aikoina pianonsoittoa opettamalla. Vuonna 1907 Pariisissa julkaistiin hänen laulunsa Sancte spiritus. Melchers hyväksyttiin vuonna 1908 Georges Caussaden sävellysluokalle Pariisin konservatorioon ja opiskeli tämän johdolla vuoteen 1912. Melchers sai Pariisin konservatorion toisen palkinnon kontrapunktissa. Hänen mukaansa opinnot Ranskassa olivat ratkaisevia hänen taiteellisen kehityksensä kannalta. Melchers soitti Pariisin ruotsalaisessa kirkossa, ja vuonna 1913 häneltä tilattiin uuden kirkkorakennuksen käyttöön vihkimistä varten kantaatti. Melchers myös johti kirkkokuoroa ja järjesti vuonna 1914 kirkon Salle suédoisessa oman sävellyskonserttinsa. Hän sai urkurin pätevyyden Visbyssä vuonna 1913. Caussaden toisen oppilaan, Germaine Tailleferren mukaan Melchers perusti Lyre et Palette -konserttiseuran Erik Satien tuella ja johti sen konsertteja ainakin vuoden ajan.
Vuonna 1919 Melchers palasi Ranskasta Tukholmaan. Hän toimi musiikkikriitikkona lyhytikäisessä Dagens Tidning -lehdessä. Vuonna 1921 hän suoritti orkesterinjohdon opintoja ensin Brysselissä, sitten Sondershausenissa. Vuonna 1921 hän meni naimisiin Pariisissa tapaamansa alankomaalaisen pianisti Henriette Hartogin kanssa. Samana vuonna Melchers pääsi opettajaksi Karl Wohlfartin musiikkikouluun, Arbetarnas bildningsförbundiin ja Stiftelsen Musikkulturens Främjandeen. Hän halusi varsinkin perehdyttää ruotsalaiset yleisöt uuteen ranskalaiseen musiikkiin. Vuonna 1925 Melchers luopui mainituista tehtävistään ja pääsi avustavaksi harmonian opettajaksi Tukholman kuninkaalliseen musiikkikorkeakouluun. Vuonna 1934 hänestä tuli sen pysyvä kontrapunktin, sävellyksen ja orkestroinnin opettajaksi, vuodesta 1939 professorin arvonimellä. Vuonna 1947 Melchers luopui muodollisista opetustehtävistään, vaikka teki myöhemminkin jonkin verran opetustyötä. Hänen oppilaisiinsa kuuluivat Åke Uddén, Erland von Koch, Åke Malmfors, Sven-Eric Johanson ja Hans Leygraf.
Musiikki

Melchers sai vaikutteita ensisijaisesti César Franckilta ja tämän seuraajilta. Häneen vaikuttivat kuitenkin myös Claude Debussy ja Maurice Ravel sekä ajoittain Erik Satie ja Les Six -ryhmän säveltäjät. Melchers sävelsi kaksi pianokonserttoa, joista toinen (1931) on sävelletty hänen vaimolleen. Hän sävelsi myös konserton viululle ja Tukholman konserttitalon avajaisia varten tehdyn sinfonian (d-molli). Muita Melchersin orkesteriteoksia ovat Svensk rapsodi sekä sävelrunot Näcken, La Kermesse ja Elégie. Hänen kamarimusiikkiteoksiaan ovat jousikvartetto (1922), sellosonaatti (1926) ja viulusonaatti (1928). Pianoteoksista merkittäviä ovat Trois danses (caractéristiques) 1910-luvun alusta.
Kurt Schumacher

Kurt Schumacher
Curt (Kurt) Ernst Carl Schumacher (13. lokakuuta 1895 Culm, Länsi-Preussi, Saksan keisarikunta – 20. elokuuta 1952 Bonn, Länsi-Saksa) oli saksalainen poliitikko.
Schumacher osallistui vapaaehtoisena ensimmäiseen maailmansotaan. Hän haavoittui vaikeasti Venäjän Veikselin aluepiirissä, nykyisen Puolan alueella, joulukuussa 1914 ja hänen oikea kätensä oli amputoitava.
Schumacher joutui olemaan lähes koko kansallisosialistisen Saksan 12-vuotisen ajan (1933-1945) keskitysleireissä, joissa häntä kidutettiin. Tämä vahingoitti hänen terveyttään, ja hänen vasen jalkansa jouduttiin amputoimaan syyskuussa 1948.
Schumacher oli merkittävässä asemassa Saksan sosiaalidemokraattisen puolueen jälleenrakentamisessa toisen maailmansodan jälkeen maan läntisillä miehitysvyöhykkeillä. Hän onnistui kohottamaan Saksan sosiaalidemokratian profiilia tuomitsemalla jyrkästi Neuvostoliiton miehitysvyöhykkeellä toimineiden sosiaalidemokraattisten puoluejärjestöjen pakkoliittämisen vyöhykkeen kommunistien johtamaan Saksan sosialistiseen yhtenäisyyspuolueeseen 1946.
Schumacher toimi puolueensa puheenjohtajana vuodesta 1946 sekä ensimmäisillä Saksan liittopäivillä ryhmän puheenjohtajana ja samalla oppositiojohtajana vuodesta 1949 kuolemaansa saakka. Hänet koettiin usein vastavoimana liittokansleri ja kristillisdemokraattien puheenjohtaja Konrad Adenauerille, jotka molemmat lasketaan kuuluvaksi läntisen Saksan perustajahahmojen joukkoon.
Kuntamaisema

Kuntamaisema Oy on vuonna 2008 perustettu yritys, joka jatkaa Sitran Terveydenhuollon ohjelman Maisema-hankkeissa aloitettua työtä kuntien sosiaali- ja terveyspalvelujen palvelurakenteiden kehittämiseksi ja kustannusten hallitsemiseksi.
Kuntamaisema Oy:n perustamista edelsi yhteensä 21 kunnan kanssa suoritettu kehitys- ja testausvaihe, joka osoitti ns. Raision mallin   pohjalta kehitetyn Maisema-mallin  käyttökelpoisuuden erilaisissa kuntaympäristöissä. Kuntamaisema Oy:n tarjoamaa johdon raportointimallia hyödyntää yli 50 kuntaa vuosittain.
Maisema-hankkeiden myötä kuntien kysyntä mallia kohtaan kasvoi niin suureksi, ettei kysyntään voitu enää vastata hankkeen puitteissa. Kuntamaisema Oy työskentelee yhdessä kuntien kanssa päämääränä sosiaali- ja terveyspalvelujen palvelurakenteen kokonaisvaltainen optimointi Maisema-työkalujen avulla.
Kuntamaisema Oy on osa NHG-konsernia. Liiketoimintajohtajana toimii Ville Niukko.
Aiheesta muualla

Kuntamaisema Oy:n viralliset sivut
Kuntamaiseman aineistopankki
Sitran Maisema-hankkeet ja hankkeiden raportit (Arkistoitu – Internet Archive)
Sitra puheenvuorot: Eero Vaissi, Terveydenhuollon toiminnan ja talouden läpinäkyvyys on kaikkien etu[vanhentunut linkki]
Kurt Starke

| Kurt Starke> Henkilötiedot |
| --- | --- |
Syntynyt: 1911 Berliini, Saksa
Kuollut: 19. tammikuuta 2000
Kansalaisuus:   saksalainen
Koulutus ja ura
Tutkinnot:  Kaiser Wilhelm -instituutti
Väitöstyön ohjaaja:  Otto Hahn
Instituutti:  Marburgin yliopisto, Brittiläisen Kolumbian yliopisto, Kentuckyn yliopisto
Tutkimusalue:  radiokemia
Tunnetut työt:  neptuniumin valmistaminen
Kurt Starke (1911 – 19. tammikuuta 2000) oli saksalainen radiokemisti, joka tunnetaan työstään alkuaine neptuniumin valmistamisesta. Hän oli myös varhainen uraanin ydinreaktioiden tutkija.
Toisen maailmansodan aikana, Starke työskenteli Natsi-Saksan ydinenergiaohjelmassa. Vuosina 1947 - 1959, hän opetti ja harjoitti tutkimusta Kanadassa ja Yhdysvalloissa. Vuodesta 1959 aina eläkkeelle jäämiseensä asti hän toimi Marburgin yliopistossa.
Työskennellessään Fritz Strassmannin ja Otto Hahnin kanssa, vuodesta 1937 alkaen, hän onnistui valmistamaan transuraani neptuniumia vuonna 1940. Samana vuonna sen löysivät myös Edwin McMillan ja Philip Abelson Berkeleyssä Starken työstä riippumatta. Starke ja Hahn eivät julkaisseet tuloksiaan toisen maailmansodan takia vasta kuin vuonna 1942, joten nykyään McMillan ja Abelson tunnustetaan tämän alkuaineen ensimmäisiksi löytäjiksi.
Käännös suomeksi
Mega Man X3

| Mega Man X3 |
| --- | --- |

Kehittäjä:  Capcom
Julkaisija:  Capcom
Jakelija:  Nintendo eShop
Tuottaja:  Tokuro Fujiwara
Säveltäjä:  Kinuyo Yamashita
Pelisarja:  Mega Man
Julkaistu:  SNESJP 1. joulukuuta 1995NA 30. marraskuuta 1995 Sega Saturn, PlayStationJP 26. huhtikuuta 1996 EU 26. huhtikuuta 1996
Lajityyppi:  tasohyppely
Pelimuoto:  yksinpeli
Ikäluokitus:  ESRB: Lapsista aikuisille 
Alusta:  SNES, Sega Saturn, PlayStation, Windows
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Mega Man X 3 (jap. ロックマンX3, Rockman X3) on Capcomin kehittämä ja julkaisema tasohyppely, joka on julkaistu vuonna 1995. Peli julkaistiin SNES:lle, Windowsille ja myöhemmin myös PlayStationille. Peli on Mega Man X -sarjan kolmas osa. Edeltäjiinsä verrattuna peli sisälsi varsin vähän uudistuksia - merkittävin uusi ominaisuus oli X:n mahdollisuus löytää neljä erilaista ohjattavaa panssariajoneuvoa. Myös Zero oli tässä pelissä ensimmäistä kertaa pelattavana hahmona, vaikkakin rajallisesti. Esimerkiksi pomotaistelut on yhtä lukuun ottamatta pelattava X:llä, ja Zero poistuu pelistä yhden kuoleman jälkeen.